Illa Mangareva

**Mangareva** é a illa principal do arquipélago das Gambier, na Polinesia Francesa. Situado a 1.400&nbsp;km ao sueste de Tahití. O nome *Mangareva* significa «montaña flotante». Foi descuberta en 1797, polo inglés James Wilson, que a chamou *Peard*.

## Xeografía
Mangareva é a illa máis grande das Gambier, cunha superficie total de 14&nbsp;km², un 56% do total do arquipélago. Tamén ten o punto máis alto do grupo: o Monte Duff de 441 m, que leva o nome do barco de Wilson, e á beira está o Monte Mokoto de 423 m. A illa está rodeada por unha barreira de escollos de 64&nbsp;km de circunferencia. Á beira da lagoa e ao pé do Monte Duff está a vila principal, Rikitea. A vexetación é abundante en flores, arbustos e froitos.

A poboación total, no censo do 2002, era de 1.097 habitantes. A principal actividade económica é o cultivo de perlas, coa apreciada perla negra. O dialecto polinesio que se fala está emparentado cos dialectos das illas Austrais e das illas Cook meridionais.

O aeroporto atópase no illote Totegegie, a 45 minutos en barca.

## Historia
Mangareva ten numerosos vestixios arqueolóxicos dos séculos XII ao XV. Preto de Rikitea atópanse a residencia real (Marau Tagaroa), a dos xefes relixiosos (Te Hau o te Vehi), a casa comunal (Are Apere), o templo principal ou *marae* (Te Kehika), e ata cinco *maraes* máis.

Contrariamente ás outras illas, onde os polinesios introduciron porcos, cans e galiñas, en Mangareva a poboación seguía un réxime vexetariano e de peixe, a poboación obtiña os recursos carentes na illa comerciando cos habitantes de Illas Pitcairn e as Illas Marquesas. Con todo Mangareva é unha illa cun ecosistema moi susceptible e a actividade humana provocou a súa rápida deforestación, ao non ter árbores a poboación non puido construír canoas e quedou illada, ao perder todos os recursos que obtiña das illas veciñas a calidade de vida caeu repentinamente e parece que ata houbo unha guerra civil e actos de canibalismo. Isto provocou indirectamente a desaparición da poboación en Pitcairn e Henderson.

En 1834 foi o lugar escollido pola Congregación do Sacro Corazón como base para establecer a primeira misión católica na Polinesia. Os pais Laval e Caret deixaron un patrimonio arquitectónico monumental:

*Catedral de San Miguel, de 48 m de longo, 9 m de alto, e capacidade para 2.000 persoas. 
*Igrexa de San José, de 21 m. 
*Capela de San Miguel, no cemiterio de Rikitea. 
*Capela de Santa Ana. 
*Capela de San Pedro, coa tumba do rei bautizado Gregorio. 
*Convento de Santa Ágata. 
*Casas reitorais, conventos, camiños de procesión, arco do triunfo no palacio real, fornos de pan, cárcere...

*Para máis información consultar o apartado correspondente ás illas Gambier*.

## Galería 
  
Ficheiro: Mangareva_Vue_aérienne.JPG | Vista aérea de Mangareva. Ó fondo a lagoa 
Ficheiro: Plage.Mangareva.JPG | Praia dos amantes en Mangareva 
Ficheiro: Palmiers_Mangareva.JPG | Palmeiras de Mangareva. De fondo, a lagoa e o aeroporto no Motu Totegegie 
Ficheiro: Vue.Mangareva.JPG | Vista de Rikitea. Granxa de perlas e campanario da catedral de Saint-Michel 
Ficheiro: Eglise.Mangareva.JPG | Pequena Capela en Mangareva 
Ficheiro: Vue Mangareva2.jpg | Vista de  Mangareva desde o Monte Mokoto 
Ficheiro: Bunker Mangareva 2006.jpg | Bunker usado nos anos 60 durante as probas nucleares francesas destruído en abril de 2008 
Ficheiro: Mangareva bunker public 2007.jpg | "Casamata" agora destruído, que serviu para albergar á poboación das Gambier nos ensaios nucleares 
 

## Notas 
## Véxase tamén 
### Ligazóns externas 
*Mangareva, Tahiti - Death of a People
*Mangareva